Pendakian Tentera Andes

Pada awal tahun 1817, suatu kelompok gabungan orang askar - sejumlah 4,000 tentera biasa dan 1,200 askar militia  - dan orang buangan Chile pimpinan José de San Martín melakukan suatu pendakian jauh merentasi banjaran gunung Andes ( - "Pendakian banjaran Andes") untuk sampai ke Chile dalam suatu percubaan memerdekakan kawasan ini daripada penjajahan Empayar Sepanyol.

Ia dianggap bukan sahaja antara peristiwa paling penting dan hebat dalam sejarah Argentina dan Chile, tetapi juga antara peristiwa yang paling mengagumkan dalam sejarah ketenteraan manusia.

Latar belakang
Revolusi Mei tercetus pada tahun 1810 memulakan deretan peperangan pihak Rio de la Plata menentang kerajaan Sepanyol yang merebak ke seluruh benua Amerika Selatan. Walaupun gerakan ini mencapai kejayaan awal, kemajuan mereka tidak berubah kerana penentangan dan penindasan yang dilakukan oleh sebahgaian warga penjajah Amerika dan Semenanjung yang taat setia kepada kuasa Sepanyol yang berpusat di Peru.

Untuk melaksanakan rancangannya, San Martin tiba di Mendoza pada 7 September 1814 dengan tujuan mengatur tentera kecil dan berdisiplin di Provinsi Cuyo. Tidak lama selepas itu, antara 1 dan 2 Oktober tahun sama  Pertempuran Rancagua berlaku di di mana tentera patriotik Chile dikalahkan; banyak mayat para askar ini dijumpai merata-rata jajaran gunung ke arah Mendoza San Martin membentuk tentera Cuyano yang baru -  kira-kira 1000 orang -  pasukan Chile ditugaskan bawah pimpinan Andrés del Alcázar dan Bernardo O'Higgins manakala sebahagian askar lain mengikuti José Miguel Carrera dalam suatu pasukan lama yang berasingan. Pada masa yang sama, San Martín menggabungkan ke dalam suatu Batalion Sokongan (dikenali sebagai Auxiliares de Chile), yang telah kembali dari misinya di Chile di bawah pimpinan Kolonel Juan Gregorio de Las Heras oleh perintah kerajaan Wilayah Amerika selepas mengambil pengetahuan mengenai Perjanjian Lircay.

Persiapan
Suatu kelompok besar dibentuk dengan nama Tentera Andes yang terdiri daripada kira-kira 3800 orang askar Argentina dan Chile, 1200 askar militia dan sokongan (untuk menjaga bekalan makanan dan senjata api), 120 orang penggerudi dan 21 oramg jurumeriam. Merek turut membawa:

 Haiwan tunggangan: Sebanyak 1,600 ekor kuda dan 10,000 ekor himar dibawa sebagai haiwan pengangkut askar-askar ini, 
 Senjata: 22 buah meriam, 2000 buah senapang lantak, 1,129 bilah pedang serta 5,000 patah senapang berbayonet.

Pemakanan mereka turut dirumuskan dengan tujuan membantu membekalkan sepanjang pendakian merentasi banjaran: valdiviano, suatu hidangan berasaskan daging kering (jerky), lemak, hirisan bawang mentah dan air mendidih; arak brandi untuk mengurangkan kesejukan malam, serta juga bawang-bawang putih dan merah yang seckukpnya untuk memerangi rasa mabuk gunung.

Perjalanan
Mereka mula menjejakkan kaki di kaki banjaran Andes pada 5 Januari 1817. Pasukan ini dibahagikan kepada dua jajaran dan empat pasukan: jajaran pertama diketuai Miguel Estanislao Soler San Martin dan O'Higgins, masing-masingmelalui laluan Los Patos dengan jarak selangan sehari perjalanan; jajaran kedua diketuai Juan Gregorio de Las Heras yang bergerak sepanjang laluan Uspallata sebelum disusuli Luis Beltrán dua hari kemudian dengan bekalan makanan dan senjata api mereka. Kurang setengah daripada bilangan haiwan tunggangan mereka masih terselamat dalam penyeberangan mereka ini.

Kumpulan San Martín dan O’Higgins akhirnya tiba di penghujung seberangan mereka di Santiago, Chile, pada 13 Februari 1817. Kebanyakan daripada pihak kerajaan Sepanyol bergerak ke arah utara untuk mengelak bertemu pasukan San Martín namun sebuah kumpulan pecahan seramai 1,500 orang askar kekal dan mara ke sebuah bukit yang berdekatan kota ini bernama bukit Chacabuco - di sanalah bermulanya suatu pertempuran sengit di sana.

Rujukan

Bacaan lanjut 

 Harvey, Robert. "Liberators: Latin America`s Struggle For Independence, 1810–1830". John Murray, London (2000).